CELEX: 62011TO0042
Language: da
Date: 2012-03-12 00:00:00
Title: Rettens kendelse (Første Afdeling) af 12. marts 2012.#Universal Corp. mod Europa-Kommissionen.#Konkurrence – karteller – det italienske marked for køb og første forarbejdning af råtobak – krav om, at moderselskabet betaler bøden – bankgaranti stillet på vegne af datterselskabet – bødepålæg – annullationssøgsmål – retsakt, der ikke kan gøres til genstand for annullationssøgsmål – afvisning.#Sag T-42/11.

Rettens kendelse (Første Afdeling) af 12. marts 2012 – Universal mod Kommissionen(sag T-42/11)
      »Konkurrence – karteller – det italienske marked for køb og første forarbejdning af råtobak – krav om, at moderselskabet betaler bøden – bankgaranti stillet på vegne af datterselskabet – bødepålæg – annullationssøgsmål – retsakt, der ikke kan gøres til genstand for annullationssøgsmål – afvisning«
      1.                     Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger– Kommissionens
            skrivelser, hvorved modtageren opfordres til at betale en bøde, med tillæg af morarenter, der pålægges for overtrædelse af
            konkurrencereglerne – forberedende retsakter til gennemførelsesforanstaltninger – afvisning (art. 263 TEUF) (jf. præmis 20,
            21, 27, 28 og 32)
      2.                     Konkurrence – bøder – Kommissionens skøn – rækkevidde – kompetence til at fastsætte regler om betaling af bøder – pålæggelse
            af morarenter (art. 299 TEUF; Rådets forordning nr. 1/2003, art. 23, stk. 2) (jf. præmis 29 og 30)
      3.                     EU-ret – principper – ret til en effektiv domstolsbeskyttelse – afvisning af et annullationssøgsmål anlagt til prøvelse af
            foranstaltninger, der ikke har bindende retsvirkninger – de retsundergivnes mulighed for at anfægte lovligheden af sådanne
            foranstaltninger ved et søgsmål om Unionens ansvar uden for kontraktforhold (art. 268 TEUF, art. 299, stk. 4, TEUF og art. 340,
            stk. 2, TEUF) (jf. præmis 43-45)
      Angående
      
         
               Påstand om annullation af den afgørelse, der er indeholdt i Kommissionens skrivelse af 12. og 30. november 2010, hvorved Kommissionen
                  har nedlagt påstand om at sagsøgeren betaler den bøde, der er blevet pålagt sagsøgeren og dets datterselskab Deltafina S.p.A.
                  in solidum ved Kommissionens beslutning K(2005) 4012 endelig af 20. oktober 2005 om en procedure vedrørende anvendelse af
                  EF-traktatens artikel 81 (sag COMP/C-38. 281/B.2 – Råtobak – Italien).
               
            Konklusion
      
         
                  1)
               
               
                  
               
               
                  	Sagen afvises.
               
            
         
                  2)
               
               
                  
               
               
                  	Universal Corp. betaler sagens omkostninger.